15. schôdza NR SR - 12.deň - A. dopoludnia
Dátum: 2024-06-28
Poslanec: Hlina, Alojz (SaS)
Druh vystúpenia: Vystúpenie v rozprave

190. Ďakujem veľmi pekne. Vážený pán predsedajúci, vážené kolegyne, kolegovia. Som dlžný malé upresnenie a zároveň ospravedlnenie som si to vydiskutoval s pani Laššákovou. A v tomto pozmeňováku... Pardon, ja som sa pomýlil, s pani Kramplovou, nech mi je odpustené, ospravedlňujem sa. Aj sme si to vydiskutovali, že figurovala pani Laššáková pri celom tom balíku tých obrovských zmien v slovenskej kultúre za účelom vyčistenia slovenskej kultúry od zanešvárenej bratislavskej, zanešvárenou bratislavskou kaviarňou. Takže na úvod toto upresnenie a ospravedlnenie. Boli poškodené moje práva, ja som, beriem peniaze za to, že tu mám niečo robiť, a teda nechápem, prečo to takto ma obmedzujete, považujem to za chybu. I keď vy možno nie, ale ja áno (povedané so smiechom), lebo ja si svoje slová cením, ale dobre, takže toto mi bolo porušené, čiže niečo poviem v treťom, budem sa snažiť dodržať aj literu rokovacieho, možno nie vždy na milimeter mi to sadne, ale to je aj poznačené tým, že v tom druhom čítaní som nemohol vystúpiť. Z toho, čo bolo povedané a aj počuté, niečo sa ide udiať, ako by povedal pán príchodziaci, pán Michelko, keby mohol, tak by povedal: „Vy svoloč jedna, vy viete dobre, prečo to my robíme, lebo my si potrebujeme do tých fondov dať našich! Viete, už v tých iných fondoch budeme písať, budú tlačiť Michelkove knihy, teraz je ešte potrebné, aby sa vysielali a kamerovali nejaké filmy nejakých tých našich, nejaký ten Pribina č. 2.“ Ja som fakt na toho Pribinu čakal, lebo ja som vytvoril raz taký priestor v Bratislave a tam sme urobili Pribinu, lebo mňa fascinuje príbeh Pribinu, hej, my sme sa boli dokonca v Maďarsku pozrieť na to, že kde údajne bol ten, ten jeho hrad, a ešte v Slovinsku je nejaká kniha, kde je podpísaný, tam som ešte nebol, hej, ale historicky ma to zaujíma, čiže som aj bol zvedavý, že čo to bude, nuž nedočkal som sa od národniarov a roduverných Pribinu č. 1 a už ide Pribina č. 2. Hej, takže keď chcete vedieť, že prečo sa to robí, preto, aby naozaj dostali tí, ktorí zasnorili, že by niečo mohli dostať. Nuž budem zvedavý. Teraz som sa dočítal, že jedenásť filmov, bolo, neviem, či nominovaných, alebo prihlásených, alebo vôbec niekde v kontexte sa vnímajú, že na Českého leva slovenských. Tak som zvedavý, že koľko po týchto veľkých epických zmenách v tom spôsobe prideľovania, spravodlivom spôsobe prideľovania bude, bude nominovaných alebo prihlásených na Českého leva a že či ich vôbec pustia cez vrátnicu, tieto filmy, ktoré tam potom prihlásime. Čiže ani kameň na kameni. Púšťate sa do všetkého, potrebujete to rýchlo, ponáhľate sa, obmedzujete aj, aj moje práva. Rozmýšľam teraz, že, prosím vás, kam sa tak ponáhľate v ten piatok? Ale však piatky vždycky, ale futbal je až v nedeľu. Hej, že neni nevyhnutné teraz úplne tak skončiť. Možno skončím a poviem, tým, čo sme vlastne spáchali na tejto schôdzi a čím vlastne uzatvárame parlamentnú sezónu, skúsim taký sumár. My sme... v týchto kultúrnych témach sme urobili takú karpatskú BBC . To sa nám podarilo, hej. V jeden deň sme ju tvorili aj so zákonom, kde sme trhali uholný kameň zo stavby, hej, uholný kameň sme vytrhávali zo stavby parlamentnej demokracie, menili sme zákon o zhromažďovaní. Veľa ľudí tu namietalo, zahraničie namieta, nič, nevadí, ideme, ideme ďalej. My sme vlastne vyriešili bezpečnostnú situáciu tým, že sme premiérovi dali rentu. A keď sa niekto spýtal, že prečo jemu rentu, tak bolo povedané, však kde sa má, chudák, zamestnať. A ale nikto nepovedal, a teda možnože je to netaktné, ale vek je vek a ten nepustí. Prísne vzaté, pán Fico keď skončí, je na dôchodku. A tiež on sa ani tak nemusí zamestnať. Viete, čiže to mi tam chýbalo v tej diskusii. Možno sa bál, že bude mať nízky dôchodok. Ale za to ja nemôžem, že on bude mať nízky dôchodok. Viete, a to je práve tá úloha nás zákonodarcov, robiť tak, aby nízky dôchodok tí ľudia nemali. Takže v tej kultúre, ktorou vlastne dorážame to krásne, symbolicky, posledné možno, vy z posledných hodín a vystúpení v parlamente v tejto sezóne, to dorážame Audiovizuálnym fondom. Budú sa nám tu aj meniť, ešte s tým, k tomu sumáru sa vrátim. Stiahli sme Che Guevaru z našej kancelárie, posielame ho do europarlamentu. Len tak nad tým rozmýšľam, koho si pán nový podpredseda zavesí do kancelárie... (Prerušenie vystúpenia predsedajúcim.)